কবি সুভাষ মেট্রো স্টেশন
কবি সুভাষ মেট্রো স্টেশন (পূর্বতন নাম: নিউ গড়িয়া মেট্রো স্টেশন) হল কলকাতা মেট্রোর উত্তর-দক্ষিণ করিডোরের দক্ষিণ প্রান্তিক স্টেশন। এই স্টেশনটি কবি সুভাষ মুখোপাধ্যায়ের নামাঙ্কিত। ২০১০ সালের ৭ অক্টোবর এই স্টেশনটি সাধারণের ব্যবহারের জন্য খুলে দেওয়া হয়। কবি সুভাষ মেট্রো স্টেশনটি ভূতলে এবং শিয়ালদহ-সোনারপুর শাখার নিউ গড়িয়া রেল স্টেশনের পাশে অবস্থিত। এই স্টেশনটি কলকাতা মেট্রোর নির্মীয়মান ৬ নং লাইনেরও (নেতাজি সুভাষচন্দ্র বসু আন্তর্জাতিক বিমানবন্দর-নিউ গড়িয়া) দক্ষিণ প্রান্তিক স্টেশন।